tomron87/hebrew-wikipedia-sentences-corpus huggingface dataset:
הסדרה מתארת מספר דו-קרבות פרהיסטוריים בין חיות נכחדות שונות.
הקרבות מבוססים על מחקרים ודמיון יוצרי הסדרה, וממחיזים את סיפוריהם של מאובנים שונים, בהם נראים שרידי הזירות.
השחזורים מוצגים באמצעי הנפשה ממוחשבת.
בסדרה מופיעים פלאונטולגים שונים כמו: ג'ורג' בלסינג (George Blasing) הנמנה בין יוצרי הסדרה, תומאס ר.
בחלק מהפרקים מופיעים קרבות בין חיות פרה-היסטוריות שאינם מבוססים על מאובנים אמיתיים.
זוהי הסדרה הפסודו-דוקומנטרית השנייה הכי נצפית בנושא פלאונטולוגיה, אחרי "ללכת עם דינוזאורים".
היא שנויה במחלוקת בקרב מדענים בשל האופי הגרוטסקי בו מתוארות החיות ונסיבות חייהן, ועם זאת הפכה לפופולרית בקרב מעריצים ממגוון סיבות.
באתר הסדרה הופיע משחק בשם "Turf Wars", בו השחקן בוחר ביצור המופיע בסדרה ונלחם ביצורים נוספים, אך המשחק אינו זמין יותר.
דינוזאור קניבלי: הפרק הראשון מתאר את החיים במדגסקר בקרטיקון העליון, אז שלט דינוזאור קניבלי בשם מג'ונגזאורוס (הנקרא בטעות מג'ונגתולוס) בארץ.
המג'ונגזאורוס היה דינוזאור קניבלי וזכר הנראה בפרק (בעל דלדל בדומה לתרנגול הודו) נע בחשאי לעבר צאצא מג'ונגזאורוס אחר.
בעוד אמו נופלת, הזכר מצליח לטרוף את צאצאה אך לא שם לב לנקבה שמגיעה מאחוריו, הורגת אותו בנשיכה חזקה וניזונה מנבלתו.
צייד טי-רקס: בסוף הקרטיקון העליון נראים שני מינים טורפים ממשפחת הטירנוזאוריים: פרט ננוטירנוס רעב לחפש מזון ומבחין בשני טירנוזאורוסים צעירים אשר אימם השאירה מאחוריה.
הננוטירנוס נלחם בשני הצעירים והורג אחד מהם אך האם מגיחה מאחור ולפני שהוא יוכל לברוח היא שוברת את רגלו ומוחצת אותו בלסתותיה העצומות.
כנופיית רוצחים: בפרק נראה מאבק בין טנונטוזאורוס ללהקת דיינוניכוסים בערבות מונטנה.
לאחר שפורצת סערה הדיינוניכוסים מצליחים להכריע את הטנונטוזאורוס הגדול מהם בהרבה.
הקרב המדמם: בתור היורה הצפון אמריקני בלטו שני טורפים גדולים: האלוזאורוס והצרטוזאורוס.
כאשר שני טורפים אלה נתקלים בסטגוזאורוסים שנתקעו בבוץ מתרחש קרב ביניהם, בו הצרטוזאורוס מוטח ארצה למותו.
הקרב ממשיך כאשר קמרזאורוס נתקע גם הוא וזוג אלוזאורוסים נעים להפילו.
לבסוף הקמרזאורוס מצליח להשתחרר ולהרוג אחד מהם.
רוצחי מעמקים: בחופי יפן של המיוקן מתרחש קרב תת-מיימי בין שני טורפי-על ענקיים: הבריגמופיסטר, הקרוב לראשתן והמגלודון, הגדול שבכל הכרישים מעולם.
הכריש העצום מצליח לנשוך פרט בריגמופיסטר.
להקת הבריגמופיסטרים מבריחה אותו, אך בהמשך הוא חוזר בשביל לאכול את הלווייתן שמת מפצעיו.
הצייד ההופך לניצוד: בפרק זה נראים שוב האלוזאורוס והצרטוזאורוס, הפעם בתוך היער.
זוג צרטוזאורוסים נעים בחיפוש טרף ונכנסים לשטחו של אלוזאורוס.
האלוזאורוס הזועם נושך את הצרטוזאורוס הזכר בצווארו והורגו.
הנקבה מגיעה להתעמת איתו אך נהרגת גם היא.
הטורפים הגדולים ביותר : פרק זה כולל אוסף מפרקים נוספים ובו החוקרים שואלים מי היה הטורף המסוכן ביותר בין הטירנוזאורוס, האלוזאורוס, היוטרפטור, המג'ונגזאורוס והאלברטוזאורוס.
עמידת הרפטור האחרונה: בפרק נראה מאבק בין יוטרפטור רעב לבין דינוזאור גסטוניה.
בעת בצורת הגסטוניה מחפש מים בנהר היבש בעוד טורפו מחפש בשר.
עם זאת הגסטוניה הוא טרף קשוח בעל שריון קוצני ולבסוף הוא מצליח לשפד את רגל הרפטור ולגרום למותו.
מפלצות עידן הקרח: בעידן הקרח שלטו באמריקה הצפונית שני טורפים גדולים בהרבה מקרוביהם החיים: הארקטודוס שהיה גדול מכל דוב חי והאריה האמריקני שהיה גדול בהרבה מאריה.
לאחר שאריה מצליח לקטול ביזון סטפה ממארב, דב גדול נמשך לריח הפגר ומתחיל קרב ביניהם.
לאחר פציעות הדדיות הדוב העצום משליך את האריה לעבר מערה עמוקה והורג אותו.
נהר המוות: שלדי פכירינוזאורוסים שנמצאו בקנדה מרמזים על קרב פרה-היסטורי בין היצורים הללו לטורף גדול - האלברטוזאורוס.
במהלך הקרב בין עדר פכירינוזאורים והטורף, נופלים פכירינוזאורוסים רבים לנהר וטובעים.
הללו מהווים לו טרף קל כאשר הם נסחפים לחוף.
טי-רקס נגד רפטור: בעוד אדמונטוזאורוס בודד נע מבלי יודעין למארב של להקת דרומזאורוסים.
לאחר קרב קשה הם הורגים את טרפם אך נאלצים להתמודד נגד טורף גדול בהרבה - טירנוזאורוס הגוזל מהם את שללם.
זירת מלחמה: בפרק הסיכום של הסדרה מוסברת הכחדת הדינוזאורים הגדולה והמאורעות הקשורים אליה.
בפרק זה נראים כל היצורים מהסדרה, לרבות היצורים מהמיוקן ומעידן הקרח.
מועדון המאפים הטובים היא סדרת טלוויזיה ישראלית חינוכית לילדים, המשודרת בערוץ ניק ג'וניור למנויי HOT.
בכל פרק, גילי בא לבקר ומיקי שמו מארחים ילדים ב"מועדון המאפים הטובים", עם סיפורים, משחקים, והמון הפתעות.
בעונה השנייה למדו על מדינות שונות בעולם.
גילי ורנר - גילי בא לבקר (עונות 1–2)
הילה סורג'ון פישר - מרגלית (עונה 1)
נירית אהרוני שוויצר - מיקה (עונה 1)
גאיה באר גורביץ' - טופי (עונה 2)
יונתן גרופר - מרציפן (עונה 2)
מספר הפרק(בסדרה)מספר הפרק(בעונה)שם הפרק11פבלובהתקציר הפרק: הרקדן והכוריאוגרף, קלוד דדיה, מגיע לבקר במועדון ומראה לגילי ולילדים שגם בנים יכולים לרקוד.
במקביל, גילי מספר להם את הסיפור על הרקדנית אנה פבלובה ומיקי מלמד איך להכין עוגת פבלובה מהממת.22פיקניקתקציר הפרק: מיקה מגיעה נלהבת למועדון לקראת הפיקניק הגדול שגילי הבטיח לה, אבל אז מתחיל לרדת גשם והפיקניק נמצא בסכנת ביטול.
פתרון מפתיע משנה את כל התמונה, ויחד עם פשטידת התירס הטעימה של מיקי הכל מסתדר נהדר.33נשיקותתקציר הפרק: ציפי שביט מתארחת בפרק חגיגי שכולו נשיקות.
גילי מספר את הסיפור המצחיק על הנסיכה פיכסה ומיקי מלמד איך להכין נשיקות מתוקות וטעימות.44שבתתקציר הפרק: יהלי ואדיר באים למועדון חגיגיים ושניהם חושבים בטעות שהם יהיו אבא של שבת.
גילי פותר את התסבוכת באופן מקורי ומיקי מלמד איך מכינים חלות נפלאות.55קולנועתקציר הפרק: הקומיקאי ישראל קטורזה מגיע להתארח בפרק מיוחד ומצחיק.
יחד עם גילי ומיקה הם מצלמים סרט מיוחד במינו ומיקי מלמד את כולם להכין פופקורן מתוק וטעים.66סנדוויץ'תקציר הפרק: גילי מספר לילדים את הסיפור על הסנדוויץ' ומיקי מלמד איך להכין סנדוויץ' טעים במיוחד.77גלידהתקציר הפרק: מיקה מביאה הפתעה לגילי.
גילי מספר לילדים את הסיפור על הגלידה ומיקי מלמד איך להכין גלידה טעימה ומתוקה.88שוקולדתקציר הפרק: גילי מספר לילדים את הסיפור האינדיאנים והשוקולד ומיקי מלמד איך להכין כדורי שוקולד טעימים במיוחד.99פיצהתקציר הפרק: החברים מתכוננים למסיבת פיצות ענקית במועדון.
גילי מספר לילדים את הסיפור על הפיצה ומיקי מלמד איך להכין פיצה שהיא גם טעימה וגם בריאה.1010יום הולדתתקציר הפרק: היום זהו יום ההולדת של מיקה וכל החברים במועדון מארגנים לה מסיבת יום הולדת.
מיקי מלמד איך לקשט עוגת יום הולדת.1111פסחתקציר הפרק: החברים מתכוננים לליל הסדר במועדון.
גילי מספר לילדים את סיפור יציאת מצרים ומיקי מלמד איך להכין מתכון שהוא גם כשר לפסח וגם מתאים לאנשים שאסור להם לאכול גלוטן.1212שבועותתקציר הפרק: החברים במועדון מכינים סלים לחג השבועות.
מיקי מלמד איך להכין בלינצ'ס לכבוד חג השבועות.1313ראש השנהתקציר הפרק: גילי ומיקי חוגגים עם הילדים את בוא השנה החדשה, עושים חשבון נפש ולומדים להכין עוגת דבש מיוחדת במינה.1414חנוכהתקציר הפרק: אריק זאבי מגיע למועדון לקרב הגדול.
גילי מספר לילדים את סיפור חג החנוכה ומיקי מלמד איך להכין דונאטס טעימים לחג החנוכה.1515פוריםתקציר הפרק: גילי מספר לילדים את סיפור מגילת אסתר ומיקי מלמד איך להכין אוזני המן טעימות לחג פורים.
מספר הפרק(בסדרה)מספר הפרק(בעונה)שם הפרק161ארצות הבריתתקציר הפרק: התאומות אגם וירדן רוצות מסיבות שונות ליום ההולדת המשותף שלהן.
מיקי מכין להם מאכל שמקורו מארצות הברית, שיגרום לכל אחת להרגיש שהמסיבה רק שלה.
בינתיים טופי ומרציפן הגרגרנים מנסים להתגנב למועדון ולאכול את כל מה שמיקי מכין.172שווייץתקציר הפרק: בר קבע להיפגש עם שני חברים באותו יום, והוא לא יודע למי מהשניים ללכת.
מיקי מכין לו מאכל, שמקורו בשווייץ, שיראה לבר שאפשר ליהנות ולשחק כולם יחד.
טופי ומרציפן הגרגרנים נחושים לאכול את מה שמיקי מכין.183סיןתקציר הפרק: איתן נעלב שארז מבטא את שמו לא נכון.
מיקי מכין להם מאכל שמקורו בסין, שיעזור לאיתן להבין שהוא נשאר עצמו גם אם חבר טעה בשמו.
בדיוק באותו הזמן, טופי ומרציפן הגרגרנים רוקחים מזימה.194מרוקותקציר הפרק: עופרי מתגעגעת לאמא שלה.
מיקי מכין לה מאכל שמקורו במרוקו שיעביר לה את הזמן מהר עד שאמא שלה תבוא.
בדיוק באותו הזמן מגיעים למועדון אורחים משונים ממרוקו.205מקסיקותקציר הפרק: ילדה חדשה בשם אורי הגיעה למועדון.
מיקי מכין לה מאכל שמקורו במקסיקו כדי שייתן לה הרגשה טובה ונעימה.
אבל את טופי ומרציפן הגרגרנים מעניין רק דבר אחד, והם יעשו הכל כדי להשיג אותו.216יווןתקציר הפרק: נעמי לא אוהבת לאכול ארוחת בוקר, מה שגורם לה לחוסר חשק לשחק.
מיקי מכין לה מאכל שמקורו מיוון שהוא גם טעים וגם מזין שייתן לה כוח ומצב רוח להמשך היום.
טופי ומרציפן כמובן לא מפספסים אף מאכל של מיקי.227קנדהתקציר הפרק: כל הילדים רוצים לשחק באותו זמן בכבאית החדשה שהגיעה למועדון.
מיקי מכין להם מאכל שמקורו בקנדה כדי שיעזור לילדים להבין באיזו דרך יכולים הרבה ילדים לשחק במשחק אחד.
טופי ומרציפן מחליטים להפחיד את גילי כדי להשיג את מבוקשם.238הודותקציר הפרק: שירה רוצה ללכת לחוג כדורסל אבל חוששת שיצחקו עליה כי זה לא חוג לבנות.
מיקי מכין לה מאכל שמקורו בהודו שיראה לה שדווקא דברים שהם קצת שונים לפעמים יותר מוצלחים.
בינתיים טופי ומרציפן מתכוונים לצחוק כל הדרך למטבח.249צרפתתקציר הפרק: איתמר פוחד שהוא לא יצליח לקלוע לסל בלי תחפושת גיבור העל שלו.
מיקי מכין לו מאכל שמקורו בצרפת, שמסביר שהתחפושת היא רק מעטפת והוא גיבור על בכל מקרה.
אבל טופי ומרציפן מאמינים בכוחה של התחפושת שלהם ומנסים גם הפעם את מזלם.2510ברזילתקציר הפרק: גל דחף את אופיר בלי כוונה ומתבייש לבקש ממנו סליחה.
מיקי מכין לגל מאכל מתוק שמקורו בברזיל שימתיק את האווירה ויקל על גל לבקש סליחה.
מועדון הרכיבה פייסל הוא מועדון רכיבה על סוסים ומסעדה הנמצאים בשכונת א-רימאל שבעזה.
עד יולי 2010 המועדון היה מועדון הסוסים היחיד בשטחי רצועת עזה.
עם זאת החלה מ־2010 התחרות בתחום גוברת מכיוון שכ־120 מאמנים ואישים הגיעו לעשות שיעורים מזדמנים לתושבי המקום וכן אנשים המגיעים לטייל עם סוס בשטחי הרצועה.
למועדון יש שני מסלולים, באורך של כ־40 מטר וכן השני באורך שעומד בתקן הבינלאומי שדורש כ־60 מטר.
סוסים מיובאים דרך מנהרות ההברחה לרצועה.
על פי העיתון האוסטרלי "The Age", המסעדה של המועדון היא "המקום להיראות עבור האליטה המתבגרת בעזה".
המועדון נוהג להגיש בירה בווארית שאינה אלכוהולית בפני קהל שנחשב לצעיר, חלק מהמעמד העליון ברצועה ולרוב גם חילוני.
ברשות הפלסטינית קיימת גם חוות סוסים הנקראת בפי המקומיים "חוות הסוסים של אבו אל-האשם" בה מלמדים כ־5 מדריכים, לומדים כ־83 חניכים וגרים כ־23 סוסים הנמצאת גם היא בשטחי הרצועה וכן מועדון הרכיבה תורמוס עיא ומועדון סוסים יריחו שנמצאים בגדה המערבית.
על פי העיתון הבריטי "הגרדיאן", המועדון הוא חלק מסדרת אתרי פנאי ויוקרה בעזה בהם קניון עזה, מסעדת Roots Club, הכפר התיירותי ביסאן סיטי, פארק המים המשוגע ועוד.
מועדון הסקי המוסקבאי , הייתה אגודת ספורט גדולה, שהתקיימה בשנים 1895–1923, בהמשך הפכה לאגודת צסק"א.
הופעתו של המועדון קשורה לרוכבי אופניים.
חברי מועדון האופניים המוסקבאי יכלו לצאת לרכיבה רק בקיץ.
הצטרפו אליהם כמה רוכבים פינים ושוודים.
באביב 1895 אושרה האמנה וב־16 (29) בדצמבר 1895 נחנך מועדון הסקי במוסקבה, עם אישור האמנה.
בראש המועדון עמד איוואן רוזליאקוב משנת הקמתו עד 1899.
ב-17 בדצמבר 1895 נפתחה תחנת הסקי המרכזית של המועדון "פטרובסקאיה", שנמצאה בבית פרטי שכור באזור פארק פטרובסקי - המועדון עצמו היה ממוקם בביתן קיסרי, וגולשים התחרו בשטח הסמוך.
עד מהרה הופיעה תחנת הסקי השנייה "סוקולניצ'יה" בסטרומינקה.
בשנת 1901 אנשים עזבו את המועדון במטרה ליצור ארגון ספורט חדש, אשר נקרא OLLS.
באביב 1909 נוצר מועדון כדורגל, כמו ב-OLLS, שם הייתה גם קבוצת הכדורגל שהוקמה בשנת 1910. המועדון לקח חלק בליגה המוסקבאית מאז 1911. אחד משחקניה הידועים היה פיודור רימשה.
בשנת 1923 הוא הפך למועדון המרכזי על שם האינטרנציונל הקומוניסטי.
מועדון הספורט אורחובו , בקיצור KSO הייתה קבוצת כדורגל רוסית שהוקמה בעיר אורחובו בפלך מוסקבה בשנת 1909 על ידי שני אחים מאנגליה, קלמנט והארי צ'ארנוק.
הקבוצה התמודדה באליפות מוסקבה והייתה אחד המועדונים הראשונים שהוקמו באימפריה הרוסית.
מקבוצה זו התפתחה בהמשך קבוצת זנאמיה טרודה.
מועדון הספורט זָאמוֹסְקְבוֹרֶצְקי הוא מועדון כדורגל רוסי שנוצר בשנת 1910 ביוזמת האנגלי יגור ביינס, אמן אריגה.
מדי הקבוצה כללו חולצות דו-גוניות – חצי שחורות, חצי אדומות.
המועדון התקיים עד 1923. ב־1924 מועדון טורפדו מוסקבה הוקם על בסיס מועדון זה וטורפדו רואה עצמה כממשיכת מועדון ZKS.
מועדון הספורט זאמוסקבורצקי (ZKS) נוסד ב־11 באפריל 1910 מתוך הרכב משחקני מועדון הספורט דנילוב.
הקבוצה הראשונה של המועדון כללה חמישה אנגלים ושישה כדורגלנים רוסים: האחים פילטוב, אנטונוב, לבדב, ניקולייב ולנטין סיסוב ובתחילה התמקמה הקבוצה בנפת זאמוסקבורצ'יה שבמוסקבה ומכאן שמה.
כבר בעונת 1910 הקבוצה השתתפה בגביע פולד שחקני הקבוצה המפורסמים ביותר, היו שחקני נבחרת מוסקבה שהתמודדה באליפות האימפריה הרוסית בכדורגל: ניקולייב, וסילי ז'יטארב, החלוץ ולנטין סיסייב, המגן סרגיי סיסייב, פילאטוב, ווזדביז'נסקי, ניקיטין, האחים רומנוב, ורנצוב, באביקין.
בקבוצה שיחקו גם הכדורגל עם מיכאיל רום והארי ניומן.
אפשר היה להצטרף למועדון בהמלצת שניים מחבריו, דמי החבר לחברים מלאים היו 12 רובל.
מחיר הכניסה למשחקים היה 3 רובל.
מי שרצה להיות חבר קבוע במועדון היה צריך לשלם סכום חד פעמי של 120 רובל, סכום עתק באותן ימים.
המועדון נתמך כלכלית על ידי מפעל דנילובסקאיה ומפעל גופר (מנהל המפעל, א.וו גופר היה ספורטאי נלהב, שימש כמנהל מועדון היאכטות על נהר מוסקבה), הברון קנופ, ג.פ.
המועדון עד 1910 כלל 100 איש, משרדיו היו ממוקמים ברחוב מיטנאיה, מול מפעל ברוקאר.
בתחילה שכר המועדון מגרש ברחוב פאבלובסקאיה (באזור תחנת טולסקאיה המודרנית של המטרו במוסקבה), אך שנה לאחר מכן המועדון השיג מגרש כדורגל משלו ברחוב קלוז'סקאיה בולשאיה (כיום לנינסקי פרוספקט), מול גן נסקוצ'ני.
במשך שנים רבות המגרש הזה היה אחד הטובים במוסקבה.
טקס הפתיחה הרשמי של המועדון התקיימה ב-11 באפריל 1910. שחקני הקבוצה הופיעו בחולצות אדומות עם פסים רחבים לאורך, עם מכנסיים קצרים.
באביב 1920 שיחק המועדון במשחק הבינלאומי הראשון לקבוצות סובייטיות, כשנבחרת איגוד ספורט הפועלים של פינלנד (TUL) ניצחה 7:1. מאוחר יותר, קבוצת הכדורגל RDPK המשיכה לשחק באצטדיון בו נערך המשחק הזה.
האצטדיון עצמו היה ממוקם ליד תחנת המטרו אבטוזאבודסקאיה.
ב־18 באפריל 1922 שיחק הקבוצה נגד מועדון הספורט המוסקבאי, בו הפסידה 2:3. תאריך המשחק הזה הפך להיות התאריך הרשמי של הקמת מועדון הספורט המוסקבאי.
המועדון שרד את מלחמת האזרחים ברוסיה, אך לא את הקמת ברית המועצות ועם הקמת אליפות רוסיה הסובייטית בכדורגל פורק, בשנת 1923.
ב־1924 מועדון טורפדו מוסקבה הוקם על בסיס מועדון זה וטורפדו רואה עצמה כממשיכת מועדון ZKS.
הקבוצה התבססה במקור ברחוב קוזנצקאיה בזאמוסקובורצ'יה.
בשנת 1910 קיבל המועדון מגרש חדש ברחוב בולשאיה קלוז'סקאיה מול גן נסקוצ'ני.
משפחת אליסון תמכה במועדון ויזמה הצבת גדר סביב המגרש, נבנו ספסלים לצופים ומלתחות לשחקנים.
מועדון הלילה (בטורקית: Kulüp) היא סדרת דרמה תקופתית טורקית בבימוים של סרן יוג'ה (Seren Yüce) וזיינפ גוניי טאן (Zeynep Günay Tan).
בסדרה מככבים גוקצ'ה בהדיר, באריש ארדוץ', סאליח באדמג'י, פיראט טאניש, מטין אקדולגר ואסודה קאלבק.
הסדרה הועלתה לשידור בנטפליקס ב-5 בנובמבר 2021. העונה הראשונה כללה 12 פרקים, שמשודרת בשני חלקים בני שישה פרקים כל אחד.
החלק השני של העונה הראשונה עלה לשידור ב-6 בינואר 2022.
מטילדה, אסירה לשעבר, עובדת במועדון לילה יוקרתי באיסטנבול בשנת 1955. כשהיא מנסה לשקם את הקשר עם הבת שלא יכלה לגדל, מתילדה נאבקת לשמור את בתה ראשל מלהסתבך בצרות עם פיסטיק איסמט מפֶּרָה.
עוד היא מנסה לעמוד מול הבוס שלה אורהן, מנהל מועדון הלילה צ'לבי, והזמר סלים.
גוקצ'ה בהדיר – מטילדה אסיאו, יהודייה ספרדייה ואסירה לשעבר שעובדת במועדון לילה יוקרתי באיסטנבול.
בריש ארדוץ' – "פיסטיק" איסמט דניזר, נהג מונית ומושא אהבתה של ראשל.
אסודה קאלבק – ראשל אסיאו, בתה של מטילדה ואהובתו של איסמט.
סאלי באדמג'י – סלים סונגור, הזמר במועדון הלילה.
מטין אקדולגר – אורהן שאהין, בעל מועדון הלילה.
סוזאן קארדש – אמו של אורהן.
פיראט טאניש – צ'לבי, מנהל מועדון הלילה.
מרווה שיימה זנגין – טאסולה, חברתה של ראשל.
הוליה דויאר – אמו של איסמט.
איסטאר גוקסבן – אלי שקר, אביו של איסמט.
אילקר קיליץ' – מורדו, הארוס של ראשל.
ולריה לקינה – דיאנה, אנגלייה שעובדת בשגרירות הבריטית.
באוקטובר 2020 הוכרז על ידי נטפליקס שם הסדרה "Kod Adı: Kulüp", וכן שמות השחקנים הראשיים גוקצ'ה בהדיר, בריש ארדוץ', וסאלי בדמג'י.
באותו חודש פורסם שפיראט טאניש יופיע בסדרה.
סאנר אייאר, איישה דורמז וחברת ההפקה הטורקית O3 Medya הפיקו את הסדרה עבור נטפליקס.
ביימו סרן יוג'ה וזיינפ גונאי טאן.
צוות הכותבים כלל את איישין אקבולוט, סרקאן יורוק, בנגו אוצ'ונג'ו, ראנה דניזר ונג'אטי שאהין.
תגובת הקהילה היהודית בטורקיה לסדרה הייתה בדרך כלל חיובית.
תיאור הטקסים היהודיים, שפת הלאדינו, והנושאים הפוליטיים שהוצגו בסדרה זכו לשבחים מחברי הקהילה.
מועדון הניצולים הוא ספר שנכתב על ידי מייקל בורנסטין, ויצא לאור במרץ 2017 על ידי הוצאת כנרת זמורה-דביר.
הוא מבוסס על סיפור אמיתי ומדבר על חייו של מייקל בשואה כילד יהודי קטן ועל שחרורו ממחנה ההשמדה אושוויץ.
הספר היה לרב-מכר של הניו יורק טיימס.
מייקל בורנסטין נולד ב-1940 בז'רקי פולין, הוא היה אחד מהילדים הכי צעירים ששוחררו ממחנה ההשמדה אושוויץ בגיל 4 בלבד.
לאחר שחרור אושוויץ הוא ואמו היגרו לארצות הברית, שם נולדו לו 4 ילדים.
הספר נפתח עם מייקל של זמנינו, המספר לנו על כך שבמקור לא היו לו שום כוונות לספר או לתעד את הסיפור שלו.
יום אחד, הוא ראה תמונה שבה הוא נמצא באתר של הכחשת השואה.
הוא מספר שהוא כל כך זעם כשהוא ראה תמונה שלו באתר כזה, שהוא החליט לכתוב לאחיינית שלו, דבי בורנסטין, וביחד הם חיפשו פרטי מידע חסרים, ובסופו של דבר כתבו את הספר.
בשלושת הפרקים הראשונים מסופרו על משפחת בורנסטין, לפני שמייקל נולד.
בבית גרים שמואל, אחיו הגדול של מייקל, סופי (מאמישו), אמו של מייקל, ישראל, אביו של מייקל, ובעבשי, סבתו.
בפרק הראשון, ישראל קובר את כל הרכוש היקר שלהם בחצר האחורית, כדי שהנאצים לא יגנבו אותו.
כשמייקל נולד, ישנה סעודת ערב שישי גדולה, לראשונה מזה הרבה זמן.
לאחר מכן מסופר על פשעי הנאצים בעיר.
הנאצים יוצרים אגודה של יהודים הנקראת "יודנראט", ישראל ממונה לראש היודנראט בז'רקי, וחלק מהיהודים שם חושבים אותו לבוגד.
הנאצים מעבידים את חברי היודנראט בפרך, ובסוף שולחים את היהודים בז'רקי למחנה ההשמדה אושוויץ.
בהמשך הסיפור, הם משוחררים מאושוויץ על ידי הצבא הסובייטי, שמתייחס אליהם כמו בני אדם ולא כנחותים, מה שמפתיע אותם.
סופי, אימו של מיכאל נפרדה ממנו בחיפוש אחר עבודה, והוא וסבתו חוזרים לז'רקי בחיפוש אחר בית.
כאשר הם מגיעים, הם פוגשים בהילדה, דודתו של מיכאל, שהוא לא פגש שנים, ואפילו לא זוכר.
הוא מתחבר עם רות, בתה של הילדה, שחושבת עצמה לנוצרייה אף על פי שגרה בבית יהודי.
פרט זה מציל את חייה של כל המשפחה, כאשר חבורה של אנטישמיים מופיעה על סף דלתם של המשפחה, וחושבים אותם ליהודים.
אבל, רות מזמרת את תפילותיה הנוצריות, מה שגורם לחבורה לחשוב שהם נוצרים ולעזוב אותם לנפשם.
בהמשך, מיכאל וסבתו מתאחדים שוב עם אימו של מיכאל, והוא ואימו חוזרים לז'רקי כדי לגור בביתם הישן.
בסוף הספר, אנו שומעים על בר - המצווה של מיכאל, ועל שעון שהוא מקבל במתנה מאימו, ועליו חרוטות המילים: "גם זה יעבור".
מיכאל, גיבור הסיפור, שנולד בזמן השואה והשתחרר ממחנה ההשמדה אושוויץ כשהיה ילד.
דמויות משניות: יעקב, אביו של מיכאל, סופי אימו, שמואל אחיו הגדול, דורה סבתו, הקצין שמיט, הילדה דודתו של מיכאל, רות בת דודתו.
מועדון הלילה פולס היה גיי בר ומועדון לילה באורלנדו, פלורידה, שנוסד ב-2004 על ידי ברברה פומה ורון לגלר.
ב-12 ביוני 2016, המועדון היה זירת הירי ההמוני השני בגודלו על ידי חמוש בודד בהיסטוריה של ארצות הברית, והתקפת הטרור השנייה הקטלנית ביותר על אדמת ארצות הברית מאז פיגועי 11 בספטמבר.
באותו ירי המוני, 49 בני אדם נהרגו ו-53 בני אדם נוספים נפצעו.
מועדון הלילה פולס אירח הופעות נושא בכל ערב והייתה תוכנית חודשית הכוללת אירועים חינוכיים המיועדים לקהילה הגאה.
לפי Orlando Weekly, במועדון הלילה היו "שלושה חדרים של נערי מועדונים טווינקים.
בכל ערב יש משהו אחר, אבל היה ידוע כי יש ב[מועדון הלילה] פולס מספר מופעי דראג מרשימים למדי, והרקדנים של הבר בדרך כלל היו מדהימים." לונלי פלאנט טען כי מדובר ב-"שלושה מועדוני לילה אולטרה מודרניים".
המגזין Top 10 Orlando אמר כי מועדון הלילה הוא "מועדף מובהק של הקהל ההומוסקסואלי של אורלנדו".
המגזין The Rough Guide to Florida אמר שמועדון הלילה "פופולרי בצדק", תוך ציון "התאורה והסאונד הנהדרים שלו, יחד עם אמני הקברט, מופעי הדראג והרקדנים הארוטיים".
פולס היה הגיי בר היחיד שהוזכר ב-The Rough Guide to the USA עבור אורלנדו.
לפי רישומים, כל המתחם, כולל חדרי הרחצה, היו נגישים.
באמצעות "סקרי צרכנים תקופתיים", דירג מדריך זגאט את מועדון הלילה 25/30 עבור האווירה, 25/30 עבור התפאורה ו-22/30 עבור השירות.
בשנת 1985, לפני הקמתו של פולס, הנכס היה בבעלות של פיצריית לורנצ'וס.
ב-1999, הנכס היה בבעלותו של הבר דנטה'ס, שנסגר מאוחר יותר, בינואר 2003.
המתקפה הייתה הירי ההמוני הקטלני ביותר בתולדות ארצות הברית עד לטבח בסטריפ של לאס וגאס ב-2017, תקרית האלימות הקטלנית ביותר נגד להט"בים בהיסטוריה של ארצות הברית, והתקפת הטרור השנייה הקטלנית ביותר על אדמת ארצות הברית מאז פיגועי 11 בספטמבר ב-2001.
בנובמבר 2016, הסכימה עיריית אורלנדו לקנות את מועדון הלילה תמורת 2.25 מיליון דולר אמריקאי.
ראש העיר, באדי דייר, הביע תוכניות להמיר את מועדון הלילה לאנדרטה לכבוד זכר הקורבנות.
עם זאת, ברברה פומה, בעלי המועדון, סירבה למכור את מועדון הלילה לעירייה בדצמבר 2016. במקום זאת, היא הכריזה, במאי 2017, על הקמת הקרן onePULSE למימון עצמאי של האנדרטה והמוזיאון לזכר מועדון הלילה פולס, שמתוכנן להיפתח ב-2022.
מועדון הרוכבים הוא סרט דרמה אמריקאי משנת 2023 שנכתב וביים על ידי ג'ף ניקולס .
הוא מספר סיפור בדיוני בהשראת ספר הצילום באותו שם משנת 1967 מאת הצלם היהודי דני ליון ומככבים בו השחקנים ג'ודי קומר, אוסטין באטלר, טום הארדי, מייקל שאנון ונורמן רידוס.
הסרט הוקרן בבכורה בפסטיבל הקולנוע ה-50 של טליורייד ב-31 באוגוסט 2023, ומתוכנן לצאת לאקרנים בארצות הברית ב-21 ביוני 2024 על ידי אולפני המאה ה-20, לאחר שנדחה בשנה בעקבות שביתת אמני הטלוויזיה והרדיו.
קתי (ג'ודי קומר), חברה נחושה בוואנדלים הנשואה לרוכב אופנוע פרוע ופזיז בשם בני (אוסטין באטלר), מספרת על התפתחותם של הוואנדלים במהלך עשור, שהחלו כמועדון מקומי של אאוטסיידרים מגובשים, עם כבוד למנהיגם החזק ג'וני (טום הארדי).
במהלך השנים מנסה קתי כמיטב יכולתה להצליח להתמודד עם הטבע הסורר של בעלה ונאמנותו לג'וני, איתו היא מרגישה שהיא חייבת להתחרות על תשומת לבו של בני.
כשהחיים בוואנדלים הופכים מסוכנים יותר, והמועדון מאיים להפוך לכנופיה מרושעת יותר, קתי, בני וג'וני נאלצים לעשות בחירות לגבי הנאמנות שלהם למועדון ואחד לשני.
באוקטובר 2018, ג'ף ניקולס חשף שהוא חשב ליצור סרט אופנוענים משנות ה-60 במשך חמש שנים, למרות שלא היה לו באותו שלב תסריט, והזכיר את הרעיון על הסט של סרטו הקצר "Long Way Back Home".
למייקל שאנון, שלפי הדיווחים אמר לו "דיברת על הרעיון הארור הזה כל כך הרבה זמן.
[אתה] לעולם לא תעשה את [הסרט] הזה".
ניקולס כתב את התסריט מרעיון מקורי שלו והחל ליצור את הפרויקט ב-2022. New Regency החלה להפיק אותו במאי 2022. הסרט נקרא על שם ספר הצילום של דני ליון משנת 1967.
באוגוסט 2022 הוכרז שניקולס גם יביים את הסרט, כשג'ודי קומר, אוסטין באטלר וטום הארדי לוהקו אליו.
מייקל שאנון, בויד הולברוק ודיימון הרימן נוספו לצוות השחקנים מאוחר יותר באותו חודש.
באותו ספטמבר הצטרפו טובי וואלאס, אמורי כהן, בו נאפ, קארל גלוסמן והאפי אנדרסון לאנסמבל.
נורמן רידוס ומייק פייסט נוספו לצוות השחקנים בחודש שלאחר מכן.
שלב הצילומים החל בסינסינטי, אוהיו באוקטובר 2022 והסתיים בדצמבר.
הסרט הוקרן בבכורה כסרט הפתיחה של פסטיבל הסרטים ה-50 של טליורייד ב-31 באוגוסט 2023. הוא מתוכנן לצאת לאקרנים ב-1 בדצמבר 2023 על ידי אולפני המאה ה-20.
מועדון הרצח של יום חמישי הוא רומן הביכורים של הסופר ריצ'רד אוסמן, מנחה שעשוענים בריטי, מפיק ויוצר טלוויזיה.
ספר זה הוא הראשון בסדרת ספרי המתח "מועדון הרצח של חמישי" המתרחשת בדיור מוגן.
הספר פורסם ב-3 בספטמבר 2020 בהוצאת ויקינג, שהיא חברת בת של הוצאת פנגוין.
חבורת דיירים בכפר גמלאים יוקרתי בבריטניה - אליזבת, ג'ויס, רון ואיברהים - מתכנסת מדי שבוע כדי לדון להנאתה בתיקי רצח לא מפוענחים מן העבר.
לאחר שמתרחש רצח כפול בסביבתם - של יזם נדל"ן ממולח ורודף בצע, ושל שותפו וקבלן הביצוע שלו בעל העבר המפוקפק - הם מנצלים את כישוריהם וניסיון חייהם לפתור את התעלומה, כדי לעזור למשטרה המקומית אבל גם - ובעיקר - כדי להכניס עניין בחייהם.
אגב כך נחשפים סודות רבים מעברן של הנפשות הפועלות.
ההיבטים העצובים הכרוכים, מטבע הדברים, בחיי הקשישים בדיור המוגן - אבדן חברים, בעיות בריאות ודמנציה - קיימים לצד הנימה הקלילה והמשעשעת, שבה נמסר הסיפור לסירוגין בגוף שלישי ובגוף ראשון כדפי יומנה של ג'ויס.
ההשראה של אוסמן לספר הגיעה מביקור שערך בכפר גמלאים יוקרתי.
הוא כתב את הספר בסתר במשך 18 חודשים.
הוצאת הספרים פנגוין רכשה את הזכויות על מועדון הרצח של יום חמישי ושל ספר ההמשך שלו "האיש שמת פעמיים" במכירה פומבית בשנת 2019, תמורת סכום בן שבע ספרות.
הספר יצא לאור ב-3 בספטמבר 2020. הוא נמכר ב-45,000 עותקים בשלושת ימי המכירה הראשונים והפך לרב-מכר מספר 1 של סאנדיי טיימס.
עד 8 בספטמבר הוא נמכר ב-16 מדינות.
בשבוע שקדם ל-19 בדצמבר, הוא נמכר ב-134,514 עותקים, מה שהפך אותו לרומן הביכורים הראשון אי פעם שהגיע לראש רשימת רבי המכר של תקופת חג המולד.
ב"טיימס" הבריטי ציינה כריסטינה הרדימנט שלספר יש "עלילה גאונית".
"הגרדיאן" תיאר את הספר כ"ספר-הביכורים הנמכר ביותר בהיסטוריה המתועדת בקטגוריית ספרי פשע למבוגרים".
עם זאת, מספר ביקורות באתרים כמו Goodreads ביטאו זלזול כלפי השפה הפשוטה מדי, האפיון הרדוד, הפרקים הקצרים בצורה מתסכלת והביקורות החיוביות המוגזמות בטירוף.
הספר עובד לערוץ 4 של ה־BBC ושודר בתחילת שנת 2021, בהקראתו של היידן גווין.
חברת ההפקה של סטיבן שפילברג, אמבלין אנטרטיינמנט, קנתה את זכויות סרטי-הקולנוע העולמיות של הספר.
הסרט ייכתב ויביים על ידי אול פרקר.
ב-28 באוגוסט 2025 יצא הסרט "מועדון הרצח של יום חמישי" לנטפליקס בבימויו של כריס קולומבוס; בו כיכבו הלן מירן, פירס ברוסנן ורבים נוספים.
ספר שני בסדרה, האיש שמת פעמיים, פורסם ב-16 בספטמבר 2021. הספר השלישי בסדרה, הכדור שפספס, פורסם בספטמבר 2022, והרביעי, השטן האחרון למות, פורסם בספטמבר 2023.
הפלקה היה מועדון זמר ים-תיכוני ששכן ברחוב שונצינו 4 בתל אביב, ישראל.
במועדון הופיעו והתפרסמו זמרים רבים בישראל בהם זוהר ארגוב בשלהי הקריירה, חיים משה, מרגלית צנעני, אייל גולן בראשית דרכו, שלומי שבת ושרית חדד.
המקום כונה גם "צוותא של המוזיקה המזרחית", ושמו הפך לשם נרדף למועדון למוזיקה מזרחית.
בראשיתו נקרא המועדון "טיפאני", וניהל אותו העבריין עמוס מסיקה, שנרצח בשנת 1982, יחד עם אחיו משה בשכונת התקווה.
לאחר מותו, רכש את המקום יעקב אלפרון ושיפץ אותו מהיסוד.
אלפרון גם נתן למקום את השם פלקה על שם רובע הטברנות באתונה ובתחילה העלה בו ערבי בינגו והופעות של זמרים מתחילים.
בסוף שנות ה-80 נמכרו חלק מהזכויות במועדון לשותפים נוספים בהם יוסי סעדון שניהל את מסעדת "פרגיות" ששכנה בסמוך וגם בעלי מועדון הזמר המזרחי "הרמוניה".
בעקבות כניסתם, החליטו על מתן דגש להופעות מוזיקליות אך רק של אמנים מנוסים שכבר הופיעו והוציאו מספר תקליטים.
בשנות השמונים לאחר פרישה מכדורגל, הצטרף יוסי שטרוזמן (אביה של השדרנית שלמור שטרוזמן) כמנהל האמנותי אל המועדון בדרום תל אביב, שהיה הבמה המרכזית לזמר הים תיכוני בשנות ה-80 וה-90. שטרוזמן ניהל את המועדון אמנותית במשך יותר משני עשורים.
במועדון הופיעו הזמרים עופר לוי, שרית חדד, אייל גולן וישי לוי, בזמנים שלא התירו להם הופעות באולמות או שידורים ברדיו.
זו הייתה הבמה המרכזית, אם כי לא היחידה, שבה הופיעו גדולי הזמרים המזרחיים באותה תקופה בישראל ובה חלקם אף החלו את דרכם בעולם המוזיקה.
תכולת המועדון הייתה כ-300 איש אך הצטופפו בהופעות כמעט 500 אנשים עד גבול הבמה.
בשל הקרבה למשפחת הפשע אלפרון, גם עבריינים התארחו וצפו בהופעות מדי ערב.
בשנת 1984 יצא לאור הסרט "כאסח", שהציג את תופעת הזמר המזרחי ובו היו מספר סצנות שצולמו במועדון עם חיים משה, זוהר ארגוב, חופני כהן, דקלון ומשה גיאת.
פעילות המועדון דעכה במהלך השנים, בין השאר בעקבות פתיחת מועדונים ובארים אחרים, הירצחו של יעקב אלפרון, וקשיים כלכליים.
בשנת 2011 חזר המועדון לפעילות מחודשת כשנפתח תחת ניהולו של שלום דדוש כאשר הנכס עדיין היה בבעלות משפחת אלפרון.
הפתיחה לוותה במסיבת השקה חגיגית אליה הוזמנו כוכבי הזמר הים-תיכוני בהם ישי לוי, זהבה בן, ליאור פרחי ורון שובל.
בשנת 2016 נעצרו עומר, בנו של אלפרון, וחשודים נוספים בחשד שהקימו במקום חממת גידול שתילי מריחואנה לא חוקית.
עומר שוחרר לאחר ימי מעצר בודדים.
בעקבות הצלחת המועדון המקורי בתל אביב, נפתחו מועדונים דומים בשם זה בחיפה ובאר שבע.
מועדון הספורט מכבי ליטא הוקם ב-19 בספטמבר 1920 בקובנה כארגון גג של חלק ממועדוני הספורט היהודיים בליטה.
המועדון חדל להתקיים בתקופת השואה בליטא.
הוא הוקם מחדש בשנת 1989 בתקופת הפרסטרויקה ברפובליקה הסובייטית הסוציאליסטית הליטאית.
עם הקמת מרכז מכבי בליטא, "החברה היהודית להתעמלות ולספורט" שהוקמה בווילנה בשנת 1916 כאשר ליטא הייתה תחת שלטון גרמני, הפכה למועדון מכבי וילנה.
בנוסף לכך נפתחו אגודות מכבי בכל הערים בהן התקיימו קהילות יהודיות גדולות, דוגמת קובנה, מריאמפולה, פוניבז', רוקישקיס יורבורג, שְיַאוּלְיַאי, זאגר.
בשנת 1926 פעלו בליטא 83 מועדוני ספורט של מכבי עם כ-4,000 חברים, בענפי ספורט מגוונים ביניהם כדורגל, חתירה, שחמט, אופניים, סקי, אגרוף, הוקי קרח ואתלטיקה.
קבוצת הכדורגל של מועדון מכבי קובנה שיחקה 12 עונות בליגה א' וזכתה במקום השלישי בשנת 1926, רוכב האופניים איסקאס אנוליקאס ייצג את ליטא באולימפיאדות 1924 ו-1928, אך לא סיים את המרוצים.
שחקני השחמט אלכסנדר מאכט ואיסקאס ויסטנקיס ייצגו את ליטא באולימפיאדות שחמט.
אולגה גורביצ'יטה שהייתה אלופת ליטא בטניס שולחן לשנת 1927 זכתה במקום ראשון בתחרות מכבי הבינלאומית שנערכה בפראג בין 23 ל-27 באוגוסט 1933.
בסך הכל תמך המועדון ב-21 קבוצות שונות.
ספורטאי המועדון השתתפו בשתי המכביות הראשונות שנערכו בארץ ישראל בשנים 1932 ו-1935.
פחות מחודש לאחר הקמתו מחדש של הוועד האולימפי הלאומי של ליטא, הוקם מחדש מועדון מכבי ב-8 בינואר 1989 (יושב ראש סמיונאס פינקלשטיינאס) עם סניפים בקובנה, שְיַאוּלְיַאי וקלייפדה.
המועדון שלח משלחת בת 25 חברים למשחקי המכביה של 1989, שם הם התחרו תחת דגל ליטא.
המתאבק גריגוריוס צ'אז'ינריס זכה במדליית כסף, אמן השחמט אדוארדאס רוזנטליס זכה במדליית ארד, ונבחרת הקטרגל זכתה במקום החמישי.
קבוצת הכדורגל מכבי וילנה, זכתה בליגה השנייה בשנת 1991 ובמקום השישי בליגה א' בעונת 1991/92. היא גם זכתה בגביע הכדורגל הליטאי בשנת 1992 והדיחה את האלופה FK ז'לגיריס וילנה.
בעונה שלאחר מכן היא נודעה בשם FK Neris Vilnius.
נכון לשנת 2014 השתתף המועדון ב-7 משחקי מכביה וב-5 תחרויות באירופה וזכה ב-11 מדליות זהב, 20 מדליות כסף ו-14 מדליות ארד.
בשנת 2014, המועדון תמך בתשעה ענפי ספורט (כדורגל, שחמט, כדורסל, טניס שולחן, טניס, שחייה, בדמינטון, היאבקות, קליעה והתעמלות אמנותית).
מועדון הסטנד-אפ היא תוכנית סטנד-אפ ומערכונים ישראלית המבוססת על הפורמט הבריטי "The Stand Up Sketch Show".
במסגרת התוכנית, קטעי סטנדאפ בימתיים הופכים למערכונים המלווים את הקטע.
התוכנית משודרת החל מ-25 בפברואר 2024 בכאן 11.
התוכנית תוכננה במקור לעלות לשידור ב-12 באוקטובר 2023, אך היא נדחתה בעקבות פריצתה של מלחמת חרבות ברזל.
בכל תוכנית, בין שישה לשבעה סטנדאפיסטים עולים להופיע עם קטע סטנד-אפ מול קהל.
תוך כדי הקטע הבימתי, משתלב בעריכה מערכון המגולם על ידי שחקנים, המדגים את הקטע שאותו מספר הסטנדאפיסט שעל הבמה.
פסקול המופע ממשיך אל תוך המערכון וקולו של הסטנדאפיסט משמש כקריינות למערכון.
צילומי העונה השנייה החלו במרץ 2024.
סמדר שילוני מאתר "ynet" ביקרה את פורמט התוכנית: , וטענה ש.
מועדון הספר הדוב היא סדרת טלוויזיה מונפשת קנדית-סינית-ניו זילנדית לילדים שנוצרה על ידי מרטין ביינטון.
בניו זילנד הסדרה שודרה ב-TVO בשנת 2020. בישראל הסדרה שודרה בשנת 2021 בערוץ הופ!.
העלילה עוקבת אחרי חבורה של ארבעה דובים שבכל פרק הם עוקבים אחר ספרים מעופפים וקוראים סיפור.
במהלך כל פרק או בתחילתו הם שרים את שיר חיפוש הספרים.
בומר (Boomer): דוב גריזלי חום לבוש במעיל אדום, מנהיג החבורה.
מלודי (Melody): דובת פנדה לבנה לבושה במעיל כתום, אוהבת חיות.
קריסטל (Crystal): דובת קוטב לבנה לבושה במעיל כחול, אוהבת קרח ושלג.
סקאוט (Scout): קואלה אפורה לבושה במעיל סגול, הקטנה בחבורה.
שם הדמותמדבב/ת באנגליתמדבב/ת בעבריתבומרג'ייקוב סולישיר כהןמלודיהאטי קרנגטןיובל קלוקריסטלניסאי איסןלורן סבירסקאוטמילו טוריאל מקגיבוןאליענה מגון
מועדון הרצח של יום חמישי הוא סרט קומדיה בלשית בריטי, בבימויו של כריס קולומבוס על פי תסריט מאת קייטי ברנד וסוזן הית'קוט.
הסרט מבוסס על רומן באותו השם מאת ריצ'רד אוסמן משנת 2020, ועלילתו עוקבת אחר קבוצת קשישים חובבי בילוש, היוצאים לפענח מקרה רצח בעיירתם.
הסרט מופק על ידי "נטפליקס" ועלה לשירות שלה ב-28 באוגוסט 2025.
קבוצת חובבי בלשות בשנות השבעים לחייהם – מרגלת, אחות, ראש איגוד מקצועי ופסיכיאטר – שיצאו לפנסיה וכעת מעבירים את זמנם במתחם הדיור המוגן קופרס צ'ייס, מנסה לפתור מקרה רצח.
הלן מירן – אליזבת בסט, מרגלת בדימוס.
פירס ברוסנן – רון ריצ'י, יו"ר איגוד מקצועי לשעבר.
בן קינגסלי – איברהים אריף, פסיכיאטר בגמלאות.
סיליה אימרי – ג'ויס מדוקרופט, אחות בפנסיה.
דייוויד טננט – איאן ונטהאם
ג'ונתן פרייס – סטיבן בסט, בעלה של אליזבת.
נעמי אקי – השוטרת דונה דה פרייטאס
דניאל מייס – המפקח כריס הדסון
טום אליס – ג'ייסון ריצ'י, בנו של רון.
שרה ניילס – פטריס דה פרייטאס, אמה של דונה.
אינגריד אוליבר – ג'ואנה מדוקרופט, בתה של ג'ויס.
ב-5 במרץ 2022 הוכרז כי אול פארקר עתיד לכתוב ולביים את הסרט עבור חברת "אמבלין אנטרטיינמנט", לאחר שהחברה רכשה את זכויות ההפצה הגלובליות.
ג'ניפר טוד נבחרה לשמש כמפיקה, וריצ'רד אוסמן כיועץ הפקה.
במרץ 2023, אוסמן מסר כי הצילומים צפויים להתחיל בספטמבר 2022, ודווח כי סטיבן ספילברג משמש כמפיק.
בנובמבר 2023 דווח כי מועד תחילת הצילומים נדחה למרץ 2024, אך בפברואר 2024 אמר אוסמן כי הוא מקווה שהצילומים יחלו באוגוסט, לאחר עיכובים שנגרמו בשל שביתות התעשייה בהוליווד.
באפריל 2024 נמסר כי כריס קולומבוס יחליף את פארקר בתפקידי הבמאי, המפיק-שותף והתסריטאי.
ימים ספורים לאחר מכן, נודע כי "נטפליקס" רכשה את זכויות ההפצה.
ב-18 ביוני 2024 הודיעה קייטי ברנד בחשבון האינסטגרם האישי שלה כי השלימה את כתיבת הגרסה הסופית לתסריט.
במאי 2024 נמסר על ליהוקה של סיליה אימרי לצוות השחקנים, יחד עם הלן מירן, פירס ברוסנן ובן קינגסלי.
ביוני 2024 נמסר על ליהוקם של דייוויד טננט, ג'ונתן פרייס, נעמי אקי, דניאל מייס והנרי לויד-יוז לצוות השחקנים.
ביולי 2024 הצטרפו גם ריצ'רד אי.
גרנט, אינגריד אוליבר וטום אליס לצוות השחקנים.
צילומי הסרט החלו ב-27 ביוני 2024 באולפני שפרטון.
במהלך יולי התקיימו צילומים גם בעיירה ביקונספילד.
ב-11 בספטמבר 2024, התארח ריצ'רד אוסמן בתוכנית "The Chris Moyles Show" והכריז כי באותו היום מסתיימים הצילומים.
הסרט עלה לשירות הזרמת המדיה "נטפליקס" ב-28 באוגוסט 2025.
מועדון העיתונות של דובאי , הוא גוף הכפוף למשרד התקשורת של דובאי ואמון על פורום המדיה הערבי ופרס העיתונות הערבית.
הגוף, שממוקם בדובאי מדיה סיטי, נוסד בנובמבר 1999 על ידי מוחמד בן ראשד אאל מכתום, ראש ממשלת איחוד האמירויות הערביות.
כלל העיתונאים, הן מקרב איחוד האמירויות והן מחוצה לה, יכולים להיות חברים בגוף, וכן צלמים, סטודנטים ומנהלים בחברות תקשורת.
הגוף מספק לחבריו משאבי ידע ומקיים אירועים חברתיים שונים.
"מועדון הקצב של אביהו פנחסוב" הוא אלבום הבכורה של ההרכב המוזיקלי הישראלי הנושא את אותו השם.
האלבום יצא לאור ב-24 בספטמבר 2015 תחת חברת התקליטים "NMC יונייטד אנטרטיינמנט".
הוא נחשב ליצירה שהגדירה את הסגנון האקלקטי של הלהקה, המשלב מוזיקה מזרחית, רוק, דיסקו ומוזיקה יוונית ובלקנית.
ההרכב הוקם בשנת 2012 על ידי הזמר והיוצר אביהו לנדוור המוכר בשם הבמה אביהו פנחסוב והמפיק המוזיקלי מארק פנחסוב המוכר בשם הבמה מרקיסיו.
האלבום הופק ועובד על ידי מרקיסיו, ושם הלהקה נוצר משילוב שמותיהם של השניים.
האלבום זכה לסיקור נרחב ולשבחים מצד מבקרי המוזיקה, שראו בו תופעה תרבותית מרעננת המשלבת איכות מוזיקלית עם פוטנציאל בידורי גבוה.
יוסי חרסונסקי העניק לאלבום ציון של 4 כוכבים, תיאר אותו כ"חפלה אינטליגנטית" ושיבח את ההפקה המהודקת של מרקיסיו.
תרבות הביקורת מגדירה את "מועדון הקצב של אביהו פנחסוב" כהכלאה ייחודית ומקורית של "קיבוץ גלויות ישראלי".
נכתב כי מדובר בהרכב חסר גבולות וחוקים, המצליח ליצור עולם מוזיקלי שבו הבלתי אפשרי נפגש.
בבלוג המוזיקה של יובל אראל הודגש כי האלבום מהווה "כור היתוך" ישראלי המצליח לחבר בין השפעות קווקזיות, יווניות ותימניות לכדי מוצר פופ עכשווי ומלהיב.
מועדון ווינX (באיטלקית: Winx Club) היא סדרת הנפשה איטלקית לילדים שנוצרה על ידי איג'יניו סטראפי, והופקה על ידי חברת ההפקה "Rainbow S.p.A" וחברת ההנפשה ניקלודיאון.
הסדרה משודרת באיטליה החל מ-28 בינואר 2004. עלילת הסדרה מתמקדת בפיות המשתמשות בקסמים על מנת להגן על ממלכתן מפני כוחות האפל.
על בסיס הסדרה הופקו גם לאורך השנים קו צעצועים, ספרים, סדרת קומיקס, ביגוד, מופעים, תקליטורי DVD, ספין אוף, סרטי קולנוע, דיסקים, עיבוד לייב אקשן ("גורל: סאגת ווינX") ועוד.
לסדרה יש 8 עונות ו-208 פרקים.
בישראל הסדרה משודרת בדיבוב לעברית משנת 2004. ארבע העונות הראשונות שודרו בערוץ הילדים, ולאחר מכן עונות 5–7 שודרו בערוץ ניקלודיאון, שרכש את הזכויות לסדרה בעולם כולו.
העונה השמינית של הסדרה שודרה בערוץ KidZ.
ב-2 באוקטובר 2025 עלה לשירות הסטרימינג נטפליקס אתחול לסדרה בשם "מועדון ווינX: הקסם חוזר".
במרכז הסדרה עומדת בלום, שגרה בכדור-הארץ בעיר ששמה גרדניה.
בפרק הראשון היא נתקלת בפיה בשם סטלה, פיית השמש והירח, שבניסיון להגן עליה בלום מגלה שגם היא פיה בעצמה.
בעקבות גילוי זה, בלום עוברת ללמוד בבית-הספר לפיות 'אלפיה', שנמצא בממד הקסום.
שם היא מוצאת חברות חדשות שיחד הן מקימות את "מועדון ווינקס".
עלילת הסדרה מתרחשת בעיקר בממד הקסום ובעונה 4 על פני כדור-הארץ.
במהלך הסדרה, הפיות יוצאות להרפתקאות יחד ובכל עונה יש התפתחות בסיסית בעלילה, גילוי סודות וכוחות, קרבות נגד הרוע ותמיכה בבלום שמנסה לגלות על העבר שלה ועל הוריה הביולוגיים (ב-3 העונות הראשונות).
העונה הראשונה (פרקים 1–26) שודרה לראשונה באיטליה ב-28 בינואר 2004, ושודרה בישראל בשנת 2004.
נערה רגילה בשם בלום בת ה-16, וקיקו ארנב המחמד שלה מכדור-הארץ נתקלים יום אחד בפיה בשם סטלה אשר נלחמת בנוט, העוזר של דארסי- אחת מבנות טריקס.
כאשר נוט כמעט מביס את סטלה, בלום משתמשת בקסם ומצילה אותה.
בעקבות הגילוי המדהים שבלום פיה בעצמה, סטלה לוקחת אותה לבית-ספר לפיות 'אלפיה' ושם היא פוגשת 3 חברות נוספות: טקנה, מוזה ופלורה אשר מקימות יחדיו את "מועדון ווינקס".
בהמשך, הבנות מתחברות לארבעת הבנים שלומדים במזרקה האדומה: סקאי, ברנדון, ריבן וטימי, ובנוסף לכך גם נתקלות בשלישיית מכשפות שלומדות במגדל הענן: אייסי, דארסי וסטורמי, אשר מכונות גם "הטריקס".
הטריקס רוצות לגנוב מבלום את להבת אש הדרקון שלה כדי להשיג שליטה מלאה על כל הממד הקסום.
לקראת סוף העונה, "הטריקס", לוקחות לבלום את אש הדרקון, משתלטות על "המגדל המעונן" (בית הספר של המכשפות) ומקימות לתחייה את צבא האופל שמתקיף את בית הספר "המזרקה האדומה" ואת אלפיה.
הן מצליחות להשמיד את בית ספר "המזרקה האדומה".
בינתיים, כל המומחים והמכשפות מ"המגדל המעונן" באים לאלפיה לאחר שפרגונדה המנהלת אישרה את שהותם שם.
הטריקס ממשיכות לתקוף את אלפיה אבל נתקלות בהגנה חזקה, מהמכשפות, הפיות והמומחים שהגיעו על מנת להילחם בהן.
בסיום הדרמטי, הטריקס מגיעות לאלפיה בעצמן ובנות ווינקס מביסות אותן.
העונה השנייה (פרקים 27–52) שודרה לראשונה באיטליה ב-19 באפריל 2005, ושודרה בישראל בין השנים 2006–2007.
העונה מתחילה כאשר הפיות והמומחים חוגגים את השנה השנייה באלפיה.
אחרי המסיבה יוצאת מהיער נערה תשושה שעברה חוויות קשות, שמה ליילה, פיית הגלים.
ליילה מבקשת את עזרתן של הווינקס לעזור לה לשחרר את החברות הקטנות שלה, הפיקסיות, שמוחזקות כבנות ערובה בטירתו התת-קרקעית של לורד דרקר, עוף החול ושליט של ממלכת מפלצות הצל.
לאחר שליילה והווינקס מצליחות לשחרר את הפיקסיות מהטירה של לורד דרקר, ליילה הופכת לאחת מבנות ווינקס.
הפיקסיות מתחברות לווינקס ונוצר ביניהן חיבור קסום.
בנוסף, בעונה זו בלום מגלה את הארכיון הקסום והסודי של אלפיה, אותו המנהלת פרגונדה ניסתה להסתיר.
בינתיים, בנות טריקס כלואות במנזר אור הסלע, לאחר הפשעים שביצעו.
לורד דרקר עוזר לטריקס להשתחרר, נותן להן את כוח הגלומיקס ומגייס את שירותיהן לעזור לו לחפש אחר חפץ קסום שנקרא "כתב יד", חפץ שפותח שער לכוח האולטימטיבי.
בעונה הזו הבנות מקבלות את צירוף הקסם שלהן, שהן מקבלות אותו רק לאחר שכל אחת מתגברת על פחד מאוד גדול שלהן.
לקראת סוף העונה, בלום הפכה לבלום השחורה בגלל מתחזה שהתחזה לפרופסור אבלון.
בלום חזרה לעצמה בזכות סקאי, שסיפר לה על רגשותיו.
אירועים נוספים שקרו בעונה הזאת הם: החטיפה של דיאספרו על ידי כנופיה של נינג'ות שהטעו אותה בכוונה, בלום מביאה את בנות ווינקס לגרדניה לחגיגת ליל כל הקדושים שנערכת בבית נטוש והמופע של מוזה בהשתתפותן של לילה וסטלה לכבוד הפתיחה המחודשת של המזרקה האדומה, לאחר שהטריקס הרסו את המבנה הקודם.
העונה השלישית (פרקים 53–78) שודרה לראשונה באיטליה ב-29 בינואר 2007, ושודרה בישראל ב-22 באוגוסט 2007.
אחרי חופשת הקיץ, הווינקס חוזרות לאלפיה לשנה השלישית והאחרונה שלהן בבית ספר.
הטריקס נשלחות לממד אומגה בגלל הפשעים שביצעו, שם הן פוגשות מכשף בשם בלטור אשר מחזיק בחלק האפל של אש הדרקון שהיה לכוד שנים רבות בממד אומגה.
הטריקס ובלטור משתפים פעולה ומצליחים לברוח מממד אומגה.
הווינקס אינן חזקות מספיק כדי להביס את בלטור בכוחות הקסומים שלהן, ולכן, הן משיגות כוח חדש הנקרא 'מכושפות'.
הן משיגות את הכוח בכך שהן מקריבות מעצמן למען מישהו מהכוכב שלהן.
לסדרה גם מצטרף נאבו, שבהתחלה אמר ששמו אופיר, ועד מהרה הפך לבן זוגה של ליילה ונחשף כארוס המסתורי שהיא הייתה אמורה להתחתן איתו.
באמצע העונה דיאספרו עובדת עם בלטור ומכשפת את סקאי כדאי שיתאהב בה במקום בבלום.
אחרי שהן מקבלות את הכוחות המכושפים שלהן, הן משיגות את כוכבי המים, הדבר היחיד שיכול להביס את בלטור.
הווינקס תקפו את בלטור והן מביסות אותו.
בסיום העונה, בלום מחליטה להמשיך לחפש את הוריה.
העונה הרביעית (פרקים 79–104) שודרה לראשונה באיטליה ב-15 באפריל 2009, ושודרה בישראל ב-2 באוקטובר 2009. זו העונה האחרונה ששודרה בערוץ הילדים.
אחרי שסיימו את הלימודים בבית ספר אלפיה, בנות ווינקס חוזרות לאלפיה בתור מורות קסם.
בבית ספר אלפיה הן פוגשות אויבים חדשים: אוגרון, גנטלוס, דומאן ואנגאן, ציידי פיות מכדור-הארץ המכונים גם 'הקוסמים השחורים'.
עקב הפגישה איתם, בנות ווינקס יוצאות לכדור הארץ בשביל להציל את רוקסי, הפייה האחרונה של כדור הארץ, אותה ציידי הפיות מחפשים.
בנוסף, הן יוצאות לשחרר את הפיות של כדור הארץ אשר נלכדו על ידי הקוסמים.
בעונה זו בנות ווינקס השיגו כוח חדש בשם 'מאמינות'.
בהמשך העונה הווינקס קיבלו את שלוש מתנות הגורל, מתנת האומץ שנתנה להם את כוח 'סופיקס', מתנת הלב שנתנה להם את כוח 'לביקס' ואת המתנה השחורה שיכלה להציל מישהו מלמות.
במהלך העונה, בנות ווינקס הקימו להקה ופתחו חנות הנקראת "אהבה וחיות".
לפני שפתחו את החנות, הבנות חיפשו עבודה בכדור הארץ ומצאו בובות שהיו אמורות להיזרק לפח.
הן הפכו אותן לחיות בעזרת קסם, ונתנו לאנשים לאמץ אותן, כך הם ניסו בנוסף לגרום לבני האדם להאמין בקסם.
במהלך העונה כל אחת אימצה חיה אחת.
בסוף העונה, באחד הקרבות מול הקוסמים השחורים, נאבו הקריב את עצמו ומת.
מוות זה שבר את ליבה של לילה שהחליטה לחפש נקמה על מותו במהלך שאר העונה והצטרפה אל נבולה וחברותיה במטרה להרוג ולהביס את הקוסמים השחורים.
העונה החמישית (פרקים 105–130) שודרה לראשונה באיטליה ב-16 באוקטובר 2012, ושודרה בישראל ב-9 בדצמבר 2012 בערוץ ניקלודיאון.
בנות טריקס חזרו בעונה הזו, והן משתפות פעולה עם נבל חדש בשם טרייטנוס.
טרייטנוס הוא בן דודה של ליילה והוא בתול ים ממשפחת המלוכה של אנדרוס שגרה מתחת למים.
טריינטוס עבר שינוי והפך למפלצת רבת עוצמה המקבלת את כוחה על ידי זיהום של נפט.
הטריקס וטרייטנוס פעלו ביחד נגד בנות ווינקס.
במהלך העונה, טרייטנוס שואב את כל כוחותיהן של הסלקיות, שומרות השערים של האוקיינוסים, איתו הוא מתכנן להשתלט על כל הממד הקסום.
כוח המאמינות לא מספיק חזק מתחת למים, ובגלל זה בנות ווינקס במהלך העונה עברו מסע מאתגר בשביל להשיג את הכוח העתיק 'סיירניקס', כוח שהופך אותן להיות פיות חזקות יותר מתחת למים.
בשביל להשיג את הכוח הן היו צריכות להשיג שלוש אבנים - אבן הביטחון העצמי, אבן האמפתייה ואבן האומץ.
לפני השגת כוח סיירניקס, הבנות קיבלו את כוח הרמוניקס המאפשר להם לנשום מתחת למים.
בסוף העונה, הווינקס מביסות את טרייטנוס ומצילות את הממד הקסום.
בעונה הזאת ישנם שני פרקי ספיישל: הראשון של חג הנקרא "חג הנטיעות" (חג שדומה לט"ו בשבט) והשני שמתרחש בחג המולד.
העונה השישית (פרקים 131–156) שודרה לראשונה באיטליה ב-6 בינואר 2014, ושודרה לראשונה בישראל ב-1 ביוני 2014.
בעונה זו, מצטרפת למגדל המעונן מכשפה חדשה בשם סלינה, שהייתה חברת ילדות של בלום בכדור הארץ.
סלינה עושה קסמים בעזרת ספר בשם 'קובץ האגדות'.
סלינה ובנות טריקס משתפות פעולה.
באחד הקרבות של בנות ווינקס מולם, בנות ווינקס איבדו את כוחות סיירניקס שלהן, חוץ מבלום שלא איבדה אותו כי אי אפשר לכבות את להבת הדרקון.
בלום מעניקה לבנות ווינקס את הכוח שלה, והווינקס הופכות לפיות 'בלומיקס'.
בשביל להביס את בנות טריקס וסלינה, הווינקס צריכות לנעול ולהשמיד את ספר קובץ האגדות.
בשביל לנעול ולהשמיד את הספר, בנות ווינקס מחפשות ומוצאות את אלדורה, הפיה הסנדקית של סלינה.
בעזרת אלדורה, הווינקס מקבלות את כוח 'מיטיקס' שאיתו הן יכולות להיכנס לספר "קובץ האגדות" ולהשמיד אותו.
בסוף העונה, אשרון כולא את בנות טריקס בקובץ האגדות ובלום מצליחה להביס וללכוד אותו בתוך קופסה שאותה היא מביאה לעוץ לי גוץ לי בתמורה למפתח קובץ האגדות (אותו בנות ווינקס הביאו לו בתמורה לקול של מוזה).
סלינה מבינה את טעותה ומתנצלת.
העונה השביעית (פרקים 157–182) שודרה לראשונה באיטליה ב-21 בספטמבר 2015, ושודרה לראשונה בישראל ב-1 ביולי 2015. החלק השני של העונה שודר בישראל ב-2 בדצמבר 2015. זאת העונה האחרונה ששודרה בניקלודיאון.
בעונה זו, בנות ווינקס חזרו לעבר, שם הם גילו שקלשרה (הנבלית הראשית בעונה) למדה יחד עם פרגונדה בבית ספר אלפיה ושהיא גנבה את הקסם הפראי במטרה למצוא את הכוח המושלם.
בנוסף, בנות ווינקס השיגו שם את כוח פרפרפליקס.
במהלך הסדרה, כל בת ווינקס נקשרת עם חיה קסומה.
לאחר שלכל אחת יש חיה קסומה משלה, החיות הקסומות נותנות לווינקס את כוח טייניקס, שמכווץ אותן ומאפשר להן להיכנס אל תוך עולמות מיני, כגון: טיפת מים או עלה.
במהלך הסדרה, קלשרה מנסה להשיג את הכוח המושלם בעולם והווינקס מנסות למנוע זאת.
לקראת סוף העונה, היא הצליחה להשיג אותו, אבל ברפיליוס חטף אותו ממנה.
בעזרת הכוח, ברפיליוס מזמן את החיות הקסומות הכי חזקות בעולם הקסום ומעבר לו, שהן בעצם שלוש החיות הקסומות של הטריקס.
דבר זה גרם לבנות טריקס לצאת מספר קובץ האגדות ולהתמזג עם החיות הקסומות שלהן.
הווינקס מנצחות אותן בכך שמשתמשות באבני הזכרונות שלהן, וכולאות אותן בתוך לימבו - יקום בלי מקום וזמן.
החיות הקסומות של ווינקס עוזבות אותן לאחר שהשתמשו בכישוף המיוחד של החיות הקסומות והופכות בכוח הזה לברבור כסוף.
העונה השמינית (פרקים 183- 208) שודרה באיטליה ב-15 באפריל 2019 ובישראל שודרה ב-17 במאי 2020 בערוץ KidZ.
העונה השמינית מתחילה כשלומנית צעירה בשם טווינקלי שבורחת מחבורה של יצורים המכונים "זוללי כוכבים" ומגיעה לאלפיה, ובנות ווינקס מוצאות אותה כשהיא איבדה את זיכרונה.
לאחר שיבת זיכרונה היא מספרת את סיפורה ומביאה אותן לשליטתה דורונה ששם הן מקבלות את כוח קוסמיקס.
בהמשך מגלים שבלטור הושב על ידי יצור בשם אובסקיורום שהוא המנהיג של זוללי הכוכבים, אובסקיורום עצמו מתגלה כאחיה של השליטה דורונה שהרגיש כמספר 2 שלה וביקש לנקום ושזוללי הכוכבים הם למעשה לומניות שכושפו על ידו.
במקביל לאירועים האלו ריבן שב ומתפייס עם מוזה.
מדען צעיר בשם אוראיון גונב אבני רובי על מנת לשקם את הליבה של הכוכב שלו, שניזוקה על ידו, על מנת לשקמה.
למערכת היחסים של סקיי ובלום יש עליות ומורדות, כשבאחת הפעמים דיאספרו מנצלת את זה על מנת להשיג שוב את הלב של סקיי ומספרת לו על שליחות לחיפוש תליון מטעם אביו, שמסתבר שהיא סתם מזימה שלה.
וכמו כן, בעונה הזאת נחשף העבר של אייסי (אייסי מגלה לבנות טריקס שהן לא באמת אחיות ושיש לה רק אחות אחת וכדי להציל אותה הפכה אייסי למכשפה).
בלטור ניסה בסוף המחצית הראשונה של העונה לגרום לבלום לתת לו את כוחות קוסמיקס שלה ללא הצלחה.
בסוף העונה מתגלה שבלטור עובד עבור חבורה של שדים מסוכנים שתכנן להביא אותם בעזרת הכוחות של כוכבית המשאלות על מנת להשתלט על כל היקום הקסום.
לאחר שאייסי הצליחה להשיג את הכוכב האחרון היא בגדה בבלטור על ידי כך שהשתמשה בכוחות של הכוכב על מנת לשחרר אותה ואת שאר בנות טריקס מאחיזתו, ובהמשך הפכה ללשון המאזניים שבין בלטור לווינקס, כשבסופו של דבר היא החליטה לתת את הכוכב האחרון לבלום, שמשאלתה הייתה להגן על היקום עם חברותיה.
לאחר מכן הטריקס נפרדו מבלום ולא נודע לגבי המשך דרכן.
בסוף העונה כוכבית המשאלות יצרה קבוצת כוכבים חדשה מכוכבי המשאלות בשם קבוצת הווינקס, בצורת האות W.
בעונה הזאת, כמו בעולם הווינX, בעונות 4–5, בסוף עונה 7 ובסרט השלישי הן הופיעו כלהקה, כשבכל פרק כמעט היה שיר שלהן.
ובנוסף לכוח קוסמיקס הן השתמשו שוב במכושפות ובסיירניקס, כשבהמשך קיבל שדרוג בשם סיירניקס קריסטל.
הדמיות הראשיות בסדרה, פיות שנלחמות מול נבלים ומצילות את הממד הקסום בעזרת כוחות קסומים חדשים.
בלום (עדי זינו) - הופיעה בעונות 1–8. פיית אש הדרקון, הנסיכה של דומינו (ספארקס לפי גרסת 4Kids), החברה הכי טובה של סטלה ופלורה.
בלום הגיעה מהעיר גרדניה שבכדור הארץ, וגילתה שהיא פיה בזכות סטלה.
בלום הקימה את מועדון ווינקס ביחד עם סטלה.
בלום היא ארוסתו של סקאי.
אחותה של בלום, דפני, הביאה את בלום לכדור הארץ בשביל להרחיק אותה מהמכשפות הקדומות, שם אימצו אותה וגידלו אותה הורים מאמצים ולאחר מכן דפני וכל דומינו נעלמו.
סטלה (מירב דמארי) - הופיעה בעונות 1–8. פיית השמש והירח, הנסיכה של ממלכת השמש סולריה והשומרת שלה.
סטלה היא בת זוגו של ברנדון.
הפיה הכי יפה ואופנתית במועדון ווינקס, הקימה בוטיק יופי עם העיצובים שלה בעונה החמישית וזכתה להערצה גדולה.
הוריה של סטלה גרושים והיא לא מרבה לדבר על זה.
סטלה אומנם לא מפחדת מהחושך, אבל מכיוון שהיא הפייה של האור, החושך פוגע בה ומחליש אותה.
סטלה היא החברה הטובה ביותר של פלורה ובלום.
פלורה (אורלי תגר) - הופיעה בעונות 1–8. פיית הטבע ,בת זוגו של היליה אחרי שהכירו והתאהבו ממבט ראשון.
פלורה באה מלינפאה (הירח החמישי של מריגולד לפי גרסת 4Kids בעונה הראשונה), שם גרים אחותה הקטנה והוריה.
הפיה הרגישה, החמודה והמופנמת ביותר.
החברה הכי טובה של סטלה ובלום.
טקנה (ספיר דרמון/ענבל שכנר/הילי ישראל) - הופיעה בעונות 1–8. הפייה של הטכנולוגיה ובת זוגו של טימי.
טקנה חכמה ויודעת להפעיל כל מכשיר טכנולוגי.
לטקנה יש קושי בהבעת חיבה כיוון שהיא באה מזניט ששם לא נוהגים לדבר על רגשות, אך בנות ווינקס שינו לה את זה.
החברה הכי טובה של מוזה וליילה.
מוזה (אסתר אתי קסטרו) - הופיעה בעונות 1–8. פיית המוזיקה.
מוזה באה מממלכת מלודי, שם היא חיה עם אביה לאחר שאמה נפטרה.
מוזה הייתה בת זוגו של ריבן, לקראת סוף עונה 6 הם נפרדו, ובעונה 8 ריבן חזר וכך גם האהבה שלהם.
בעונה השלישית האריכה את שיערה, מתוך רצון לשינוי.
החברה הכי טובה של כולם.
ליילה (רוני נדלר/נעה קשפיצקי בעונה 8) - הופיעה בעונות 2–8. פיית הגלים ונסיכת ממלכת אנדרוס.
במהלך עונות 3–4 הייתה בת זוגו של נאבו והייתה מאורסת לו.
לאחר מותו הפכה לבת זוג של נקס.
ליילה אומנם מאוד קשוחה, אבל היא פוחדת מהחושך ומלהיות לבד.
באיטליה ובארצות נוספות, שמה הוא איישה (Aisha).
החברה הכי טובה של טקנה ומוזה.
בעונה השמינית דיבבה אותה נעה קשפיצקי מאחר שבתקופת הדיבוב העברי של העונה, רוני נדלר הצטלמה לתוכנית אהבה חדשה.
רוקסי (אביטל אברג'יל/אורלי קטן/רונה בקרמן/שחר קדוש) - הופיעה בעונות 4–7. פיית החיות והפייה האחרונה של כדור הארץ.
יש לה כלב בשם ארטו.
היא הבת של מורגנה, מלכת הפיות לשעבר, וקלאוס, מנהל בר המוזיקה פרוטי שבעיר גרדניה.
היא פגשה לראשונה את הווינקס בעונה 4 דרך החנות שלהן בכדור הארץ "אהבה וחיות" כי אימצה יותר מדי חיות.
במהלך העונה הווינקס גילו שרוקסי היא הפיה האחרונה בכדור הארץ אותה קוסמי המעגל השחור מנסים לחטוף על מנת להשתלט על העולם.
בהתחלה רוקסי לא האמינה בפיות ובפרק בו האמינה, הווינקס קיבלו את כוחות המאמינות.
בתחילת עונה 5 רוקסי נרשמה לבית הספר אלפיה.
פיות קטנות בעלות כוחות מיוחדים שמחוברות לבנות ווינקס.
בתחילת עונה 2 הפיקסיות היו לכודות אצל הלורד דרקר, ובנות ווינקס והמומחים הצילו אותן.
במהלך עונות 2–3 הפיקסיות היו עם בנות ווינקס באלפיה, אבל לקראת סוף עונה 3 הפיקסיות חזרו לכפר הפיקסים.
בעונה ה-6 הפיקסיות של טקנה ומוזה הוחלפו בפיקסיות אחרות, הסיבה לכך לא ידועה.
בפרק השני בעונה 6 הטרולים של יער גלום חטפו את כל הפיקסיות (חוץ מהפיקסיות של הווינX) לתוך קובץ האגדות, וליילה שחררה אותן בפרק 24 באותה עונה.
בשנת 2011, עשו ספין אוף למועדון ווינX בשם "פופיXי", בו רואים הרפתקאות שונות של הפיקסים בכפר הפיקסים.
לוקט (מאי יעקובסון) - הופיעה בעונות 2–4, 6-7. הפיקסית של הניווט/חצים.
הייתה כלואה בעונה 2 בכלא של לורד דארקר.
אמור (אלה פטר) - הופיעה בעונות 2–4, 6-7. הפיקסית של האהבה.
בעונה 2 הייתה כלואה בכלא של לורד דארקר.
צ'טה (מאיה בר שלום) - הופיעה בעונות 2–4, 6-7. הפיקסית של הרכילות והפיטפוטים.
פיף - הופיעה בעונות 2–4, 6-7. הפיקסית של השינה והחלומות.
במהלך הסדרה היא לא דיברה.
טון (ספיר דרמון) - הופיעה בעונות 2–4. הפיקסית של הנימוסים.
הפיקסית המחוברת למוזה במהלך עונות 2–4.
שרי - הופיעה בעונות 6–7. הפיקסית של מזג האוויר.
הפיקסית המחוברת למוזה מעונה 6.
קרמל - הופיעה בעונות 6–7. הפיקסית של האפייה.
הפיקסית המחוברת לטקנה מעונה 6.
דיג'יט (מיכל רשף) - הופיעה בעונות 2–4. הפיקסית של הטכנולוגיה.
הפיקסית המחוברת לטקנה במהלך עונות 2–4. בסדרת הבת "פופיקסי" היא הפכה לפיקסי זכר.
ליבי - הופיעה בעונות 2–4. הפיקסית של ההודעות, המכתבים והדואר.
בעונה 2 היא הובילה בטעות את אייסי לכפר הפיקסים, שם היא חטפה את כתב היד.
בסדרת הבת "פופיקסי" היא הפכה לפיקסי זכר.
זיג - הופיעה בעונות 2–3. הפיקסית של החרקים.
היא עזרה לבנות ווינקס מספר פעמים, למשל: בעונה 2 בפרק 14 היא עזרה להן להציל את דיאספרו.
נינפאה - הופיעה בעונות 2–4, 6. מלכת הפיקסים והפיקסית של הטבע.
במהלך עונה 2 היא שמרה על אחד מעותקי כתב היד.
בעונה החמישית טרייטנוס לקח מהם את הכוחות וכך הוא הצליח להיכנס לאוקיינוס האינסוף.
הסלקיות הופיעו בעונה 5 בלבד.
סרינה - הופיעה בעונה 5. הסלקית המחוברת לבלום, והשומרת של האוקיינוס של דומינו.
איליריס - הופיעה בעונה 5. הסלקית המחוברת לסטלה, והשומרת של האוקיינוס של סולריה.
למי - הופיעה בעונה 5. הסלקית המחוברת לליילה, והשומרת של האוקיינוס של אנדרוס.
סונה - הופיעה בעונה 5. הסלקית המחוברת למוזה, והשומרת של האוקיינוס של מלודי.
ליתיה - הופיעה בעונה 5. הסלקית המחוברת לטקנה, והשומרת של האוקיינוס של זניט.
דייזירי - הופיעה בעונה 5. הסלקית מחוברת לפלורה, והשומרת של האוקיינוס של לינפאה.
פילה - הופיעה בעונה 5. השומרת של האוקיינוס של כדור הארץ.
החיות הקסומות הן חיות המקושרות לבנות ווינקס, והמחזיקות של הכוח המושלם של היקום.
בסוף עונה 7 הן הפכו לברבור כסוף בעזרת הכוח המושלם של היקום.
סקוונק - הופיע בעונה 7. החיה הקסומה של ליילה.
חי בתקופה הפרהיסטורית של מג'יקס.